
Kultūros paveldo apskaitos programos dalies, Kultūros paveldo centro vykdytos 2011 metais, ataskaita
2011 m. atlikti Informacijos skyriaus darbai
Informacijos skyrius, kurį sudaro Paveldosaugos biblioteka ir Detaliųjų tyrimų poskyriai, Vyriausiasis specialistas kompiuterizuotos informacinės sistemos palaikymui 2011 m. vykdė informacijos apie kultūros paveldą kaupimo, tvarkymo, saugojimo, klientų informacinio aptarnavimo, detaliųjų tyrimų darbus ir teikė informaciją. 

Darbų prioritetai, darbų vykdymas

Informacijos skyrius 2011 m. vykdė šias pagrindines užduotis:

1. Kompiuterizuotos informacinės sistemos palaikymas, modernizavimas, duomenų kaupimas ir tvarkymas;


2. Fondų komplektavimas, tvarkymas ir saugojimas;

3. Detalieji kultūros paveldo objektų tyrimai; 


4. Informacijos rinkimas, kaupimas ir teikimas.

Šiais metais pastoviai buvo atliekama programinės ir techninės įrangos priežiūra ir jos atnaujinimas, duomenų bazės pildymas, tvarkymas, kopijavimas. 2010 m. pabaigoje įsigyta naujų kompiuterių, kurie 2011 metų pradžioje parengti darbui ir perduoti Duomenų skyriaus specialistams. Buvo instaliuotos vartotojams naujos atviros programos, instaliuojamos Duomenų skyriaus specialistams darbui reikalingos licencijuotos programos. 2011 m. įdiegta visuose kompiuteriuose licencijuota antivirusinė apsaugos programinė įranga. Vykdyti Kultūros paveldo centro (toliau – KPC)  tinklapio atnaujinimo ir papildymo darbai, tačiau dėl lėšų stokos bei negavus iš Kultūros paveldo departamento prie Kultūros ministerijos (toliau – KPD) nei lėšų, nei teisės vykdyti investicinius pirkimus, negalėjome sukurti ir įdiegti naujo, Lietuvos Respublikos Vyriausybės 2003-04-18 nutarimo Nr. 480 nuostatas atitinkančio įstaigos internetinio puslapio. Dėl tų pačių priežasčių ataskaitiniais metais nepavyko įsigyti ir serverio. Visa KPC kompiuterizuota informacinė sistema (toliau – KIS) palaikoma serverio funkcijoms pritaikytu 2001 m. gamybos kompiuteriu. Tai kelia didelę grėsmę netekti sukauptų duomenų bazės (toliau – DB), kas ilgam sužlugdytų KPC normalų darbą. 

2011 m. toliau buvo prižiūrimi, palaikomi ir modifikuojami serverio duomenys, Duomenų skyriaus kaupiamų ir tvarkomų DB, užtikrintas jų saugojimas, naujų įvedimas. Duomenų apsaugos tikslais periodiškai yra daromos duomenų kopijos. Tai nėra optimaliausias duomenų apsaugos būdas, tačiau kol KPC neturi galimybių įsigyti profesionalios serverinės sistemos, toks metodas pateisinamas. Viename iš serverių perkonfigūruota, instaliuota, saugoma, kaupiama ir tvarkoma „Mobis“ DB. Paveldosaugos bibliotekos DB 2012 m. turėtų tapti prieinama visiems KPC vartotojams. Ją pastoviai pildant vartotojai galės matyti per savo KDV informaciją apie naujausius į DB įtrauktus bibliotekos gautus leidinius, o ateityje ir Lietuvos nacionalinės M. Mažvydo bibliotekos fondus (jei turėsime lėšų jos prenumeratai). 

Prižiūrint KPC techninę įrangą buvo tvarkomas tinklas sumontuojant naujas ar perkeliant esamas darbo vietas, tvarkomas el. paštas, atliekant papildymus ir koregavimus vartotojams, prižiūrima ir tvarkoma spausdinimo įranga, atliekami smulkūs kompiuterių remonto darbai, atnaujinami ir papildomi kompiuteriniai resursai, užsakomi spausdintuvų toneriai, eksploatacinės kompiuterinės įrangos medžiagos. Dar eksploatuojama moraliai ir techniškai pasenusi kompiuterinė įranga pagal galimybes keičiama, atnaujinama. 2011 m. kompiuterinei įrangai pabrangus, vėl kyla naujos problemos, nes normalaus kompiuterio kaina viršija 1000 Lt, kompiuteriai tampa ilgalaikiu turtu, o įsigyti ilgalaikį turtą KPC neturi leidimo.
2011 m. toliau bendradarbiauta su VĮ „Infostruktūra“, kuri vykdo KPC elektroninio pašto ir vartotojo domeno priežiūrą ir aptarnavimą, nes KPC serveriai tiek techniškai pasenę, kad eksploatuoti ir palaikyti normalų sistemos aprūpinimą patiems neįmanoma. 2011 m. aktyvių derybų  dėka pasiekta žymi „Infostruktūros“ teikiamų paslaugų kainos nuolaida. Metų gale Paveldosaugos bibliotekai išsikėlus iš patalpų Pilies g. 16, parengtas naujas sutarties projektas, kuriame numatomas paslaugos kainos mažėjimas. KPD sutartį suderinus būtų taupoma iki 300 Lt per mėnesį.
Konsultuoti darbuotojai iškilus neaiškumams Windows, MS Office, kitų naudojamų programų aplinkoje.

Įvertinta ir pateikta nurašyti ir likviduoti teisės aktų nustatyta tvarka nenaudojama ar naudoti nebetinkama kompiuterinė technika ir programinė įranga. 


2011 m. skyriui teko spręsti gana sudėtingą užduotį – perkraustyti Paveldosaugos biblioteką iš Pilies g. 16 patalpų į Ašmenos g. 10. Nuo metų pradžios vyko derybos ir organizaciniai darbai dėl bibliotekai skirtų patalpų pritaikymo ir remonto. Nuo rugsėjo pradžios du mėnesius vyko bibliotekos ir kito KPC turto (baldų, įrangos) perkraustymo į KPC patalpas Ašmenos gatvėje darbai.  Visas knygų fondas sudėtas į 400 vnt. dėžių. Knygos ir baldai pervežti, sutvarkytos, išvalytos ne tik bibliotekos, bet ir visos Pilies g.16 KPC naudotos patalpos. Supakuoti nereikalingi, nurašyti leidiniai ir išvežti į makulatūrą. Patalpos priduotos Vilniaus miesto savivaldybės komisijai. 


Naujose patalpose susitvarkyti, valyti kabinetai, langai, atliekami nebaigti remonto darbai, valomos ir ruošiamos fondų lentynos, į jas dedamas Periodikos leidinių ir kiti fondai. (formatiniai A; B C; D fondai); dalis skaityklos informacinių leidinių fondo.  

Skyriaus specialistai atsakinėjo į gautus raštus, rengė atsakymus į kito pobūdžio užklausas, teikė skenavimo ir kopijavimo paslaugas tiek KPC darbuotojams, tiek kitiems juridiniams ir fiziniams asmenims. 
Informacijos skyriaus specialistai dalyvavo rengiant įvairius KPC vidaus tvarkos dokumentų ir kitų teisės aktų projektus, dirbo KPC direktoriaus sudarytose įvairiose darbo grupėse, komisijose, teikė informaciją savo kompetencijos klausimais juridiniams ir fiziniams asmenims, dalyvavo įvairiuose renginiuose. 

2011 m. skyriaus specialistai rengė KPC darbuotojų (naujai priimtų) darbo pažymėjimų maketus, organizavo jų spausdinimo darbus.

Poskyrio vedėja E. V. Telksnienė dalyvavo Kultūros ministerijos Restauratorių atestavimo komisijos, KPD Restauravimo tarybos veikloje (42 posėdžiai), konferencijose, seminaruose. 
Vykdant KPC apskaitos dokumentų rengimo užduotis, kitų institucijų ir fizinių asmenų užsakymus Fondų poskyryje Ašmenos g. 10: 
1. Nukopijuoti 32734 dokumentai. Nuskenuoti 41534 dokumentai;
   2. Aptarnauta 4450 skaitytojų: vidaus 4276, išorės 94; 

         3. Sutvarkytos 1237 bylos;
   4. Tvarkytos IV, IR bylos;
   5. Skenuoti ir perkelti į KIS DB AtR, AtV, IV, IR, IP/I, IP/At, AV, AR teritorijų planai.

Paveldosaugos biblioteka
Paveldosaugos bibliotekos dokumentų fondų pagrindinis uždavinys – užtikrinti KPC darbuotojų, paveldosaugos specialistų bei kitų skaitytojų informacinį ir dokumentinį aprūpinimą, teikti informacines paslaugas, atitinkančias specialistų poreikius, sudaryti skaitytojams galimybę naudotis turimais fondais bei informacine paieškos sistema. Dokumentų fondų saugykloje saugomi ir tvarkomi 46 dokumentų fondai, kuriuose yra apie 90 tūkst. apskaitos vienetų. Virš 20 tūkst. apskaitos vienetų saugoma saugykloje Ašmenos gatvėje ir skyriuose.
I. Dokumentų fonduose atlikti darbai.

1. Tvarkytas 1959-1977 metais nupaveiksluotų dailės objektų nuotraukų ir negatyvų kompleksas: patikrinti, patikslinti ir pataisyti 1304 dailės objektų nuotraukų ir negatyvų adresai bei pavadinimai; įforminti 1304 negatyvai ir nuotraukos; atskirti ir įforminti besidubliuojančius numerius turėję negatyvai ir nuotraukos; parašytos 1184 katalogo kortelės.

2. Su fondo Nr. 6 „Brėžiniai“ apyrašu sutikrinti, ir įforminti 3078 iš Rimanto Žvirblio gauti brėžiniai. Į apyrašo tęsinį įrašyta 6520 brėžinių. Atrinkta 412 brėžinių kopijų. Parašyta, susisteminta ir sudėta pagal vietovardžius, abėcėline tvarka 1040 katalogo kortelių.

3. Į fondų lapus įrašyti pakeitimai.
4. Skaitytojams išduota 2100 saugojimo vienetų, padaryta 710 dokumentų kopijų, užregistruotos 86 skaitytojų anketos.

Gruodžio mėn. planuojama atlikti šiuos darbus:
1. Sutvarkyti 50 1959-1977 metais fotografuotų dailės objektų nuotraukų ir negatyvų, parašyti 170 negatyvų katalogo kortelių;
2. Parašyti, susisteminti ir sudėti pagal vietovardžius, abėcėline tvarka 1030 brėžinių katalogo kortelių.
II. Spaudinių fonduose atlikti darbai:

1. Spaudinių fondo apskaita ir spaudinių komplektavimas. 2011 m. pradžioje spaudinių fondas apskaitė, tvarkė ir naudojo 16968 vnt. spaudinių (9892 pavadinimai).  


2011 m. įsigyta 170 vnt. (143 naujų pavadinimų) leidinių, kurių vertė 5747 Lt 45 ct: iš knygynų užsakyta ir nupirkta 46 vnt. (42 nauji pav.) už 2716 Lt 46 ct. Mainais su kitomis bibliotekomis ir įstaigomis įsigyta 41 vnt. (33 nauji pav.) už 760 Lt 89 ct leidinių. Gauta dovanų iš įvairių tiekėjų 83 vnt. (68 naujų pav.) už 2271 Lt 00 ct. Užprenumeruota Visuotinė lietuvių enciklopedija. T. 20 - 2 vnt. ir enciklopedija “Lietuva“. T. 3 – 2 vnt. už 377 Lt 64 ct

Nuolat pildyta visuminė ir individuali spaudinių fondo gautų dokumentų bendrosios  apskaitos knyga ir inventoriaus knyga. Tvarkyti buhalteriniai dokumentai ir teikiamos spaudinių užsakymo paraiškos KPC direktoriui bei buhalterijai. Nuolat sekama ekspresinformacija apie naujai pasirodžiusius leidinius, informuojami KPC specialistai, surinkus informaciją apie pageidaujamus leidinius, papildyta užsakomų leidinių kartoteka. Pildytas sąrašas leidinių, galimų įsigyti mainais su kitomis bibliotekomis, kultūros įstaigomis, asmenimis. Organizuoti knygų mainai su Vytauto Didžiojo karo muziejaus (2010 m. pabaigoje, tad į fondo apskaitą įtraukti jau 2011 m.), Šiaulių „Aušros“ muziejaus  bibliotekomis, įvairiais asmenimis. Mainais perduota 21 vnt. leidinių už 1169 Lt 44 ct. 


2. Leidinių tvarkymas. 170 vnt. naujų leidinių sutikrinti su gaunamu lydraščiu, mainų važtaraščiu ar perdavimo–priėmimo aktu, suantspauduoti, nustatyti leidinių autoriniai ženklai, suklasifikuoti pagal UDK, priklijuotos lipdės ir užrašyti šifrai. Suinventorinta 170 leidinių, išrašyti knygos formuliarai. 


3. Darbas su skaitytojais. 2011 m. skaitė 77 skaitytojai, 9 apsilankė ir užsiregistravo pirmą kartą. Skaitytojai apsilankė 680 kartų, išduota 1506 vnt. leidinių. 

4. Darbas su katalogais ir kartotekomis. Atspausdinti ir įjungti 1731 bibliografiniai aprašai kortelių į abėcėlinį ir sisteminį katalogus. Suredaguotas abėcėlinis leidinių anglų kalba katalogas. 

5. Elektroninio katalogo MOBIS kūrimas. Elektroniniame kataloge MOBIS 2011 metais sukurta 969, suredaguota 1531 bibliografiniai įrašai. 2011 m. elektroniniame kataloge yra 4163 vnt. bibliografinių įrašų.


6. Bibliografinės informacijos pateikimas. Teikta bibliografinė informacija telefonu ir vietoje iš enciklopedijų, žinynų, kitų leidinių, iš LIBIS suvestinio katalogo ir kt. Šiais metais labai padaugėjo informacinių užklausų, nes padidėjo specialistų darbo krūviai. Atsakyta apytikriai į 450 užklausų (teminių, faktografinių ir pan.) Nukopijuoti nemokamai 122 straipsniai iš periodinių leidinių, knygų ir enciklopedijų. KPC kompiuteriniame tinkle kiekvieną mėnesį pateikiami bibliografiniai įrašai apie straipsnius paveldosaugos tematika iš spaudinių fonde gaunamos spaudos ir naujai gautų leidinių bibliografiniai įrašai (66). 



7. Darbas su fondais. Nuolat tvarkomas knygų bei periodinių leidinių fondas. Skaitytojų grąžintos knygos jungiamos į fondus. 2011 m. baigtas fondų perkeltų į naujai gautas patalpas Ašmenos g. pertvarkymas. Tęsiamas fondų redagavimas, suredaguoti retų leidinių fondas C; C formato ir UDK fondas 719.  

8.  Leidinių nurašymas. Atrinkti iš bibliotekos fondų leidiniai (praradę aktualumą, dubletai, susidėvėję, į mainų fondą). Parengti leidinių nurašymo sąrašai ir pateikti turto nurašymo komisijai. 2011 metais nurašyta 1611 vnt. inventorintų ir neinventorintų leidinių už 4911 Lt 52 ct.



9. Kiti darbai. Metų pradžioje išaiškėjus, kad teks kraustyti biblioteką į Ašmenos gatvę, atlikta bibliotekos (ir kitose patalpose Pilies g.) inventoriaus peržiūra ir apskaita. Pateikti duomenys Bendrajam skyriui dėl bibliotekos perkraustymo.


Detaliųjų tyrimų poskyris
Detaliųjų tyrimų poskyrio specialistai 2011 m. vykdydami Kultūros paveldo apskaitos programą, konsultavo Duomenų skyriaus specialistus, rengusius Vilniaus senamiesčio bei Bernardinų kapinių Nekilnojamojo kultūros paveldo vertinimo tarybos aktų projektus šios vietovės ir objekto duomenų Kultūros vertybių registre patikslinimui. 

